Държавен вестник, бр. 37, 2004 г., стр. 7

Б Р О Й  37
Д Ъ Р Ж А В Е Н   В Е С Т Н И К
С Т Р .  7
(2) Във връзка с възстановяването на из-
платени гарантирани вземания на работници
и служители вземанията на фонда се ползват
със същата правна защита, предвидена в Тър-
говския закон за вземания за трудови възна-
граждения.
(3) В производството за несъстоятелност, във
връзка с изплатените гарантирани вземания на
работници и служители, фондът се представля-
ва от управителя на Националния осигурите-
лен институт.
Чл. 29. Редът и начинът за информиране на
работниците и служителите, както и за отпуска-
нето и изплащането на гарантираните вземания,
се уреждат с наредба на Министерския съвет.
Чл. 30. Частта от начисленото, но неизпла-
тено трудово възнаграждение, която не е гаран-
тирана от фонда, остава дължима за работника
или служителя и може да се предяви в произ-
водството по несъстоятелност.
Г л а в а  п е т а
АДМИНИСТРАТИВНОНАКАЗАТЕЛНА
ОТГОВОРНОСТ
Чл. 31. Работодател или длъжностно лице,
което не изпълни задълженията си по този за-
кон или нормативните актове по прилагането
му, се наказва с глоба в размер от 20 до 250 лв.
Чл. 32. (1) Нарушенията по чл. 31 се устано-
вяват с актове, съставени от контролните орга-
ни на Националния осигурителен институт.
(2) Наказателните постановления се изда-
ват от ръководителя на териториалното поде-
ление на Националния осигурителен институт
или от упълномощено от него длъжностно лице.
(3) Установяването на нарушенията, изда-
ването, обжалването и изпълнението на на-
казателните постановления се извършват по
реда на Закона за административните нару-
шения и наказания.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 1. Фонд “Гарантирани вземания на работ-
ниците и служителите” не гарантира вземани-
ята на работниците и служителите, възникнали
преди 1 януари 2005 г.
§ 2. Министерският съвет приема наредбата
по чл. 29 в срок до 1 януари 2005 г.
§ 3. Разпоредбите на чл. 20, на глава трета
“Размер на гарантираните вземания” (чл. 22—
24) и глава четвърта “Процедура по изплащане
на гарантираните вземания (чл. 25—30) влизат
в сила от 1 януари 2005 г.
§ 4. Изпълнението на закона се възлага на
Министерския съвет.
Законът е приет от ХХХIХ Народно събра-
ние на 21 април 2004 г. и е подпечатан с офици-
алния печат на Народното събрание.
Председател на Народното събрание:
Огнян Герджиков
21515
УКАЗ № 135
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
чуждестранните инвестиции, приет от ХХХIX
Народно събрание на 23 април 2004 г.
Издаден в София на 30 април 2004 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за изменение и допълнение на Закона за чуж-
дестранните инвестиции (обн., ДВ, бр. 97 от
1997 г.; попр., бр. 99 от 1997 г.; изм., бр. 29 и
153 от 1998 г., бр. 110 от 1999 г. и бр. 28 от
2002 г.)
§ 1. Наименованието на закона се изменя
така: “Закон за насърчаване на инвестициите”.
§ 2. Член 1 се изменя така:
“Чл. 1. С този закон се уреждат условията и
редът за насърчаване на инвестиции в страна-
та, дейността на държавните органи в областта
на насърчаване на инвестициите, както и тях-
ната закрила.”
§ 3. В чл. 2 думата “българските” се заменя
с “местните”.
§ 4. Създава се чл. 2а:
“Чл. 2а. Разпоредбите за насърчаване на
инвестициите в този закон се прилагат в съот-
ветствие с изискванията на Закона за държав-
ните помощи.”
§ 5. Член 5 се отменя.
§ 6. Член 8 се отменя.
§ 7. Член 9 се отменя.
§ 8. Наименованието на глава втора се изме-
ня така: “Държавна политика в областта на
инвестициите.”
§ 9. Член 10 се изменя така:
“Чл. 10. (1) Министърът на икономиката
осигурява провеждането на държавната поли-
тика в областта на инвестициите във взаимо-
действие с органите на изпълнителната власт.
(2) Министърът на икономиката:
1. разработва стратегия за насърчаване на
инвестициите в страната в сътрудничество с
органите на изпълнителната власт и заинтере-
совани неправителствени организации, която
се приема от Министерския съвет;
2. изготвя програми с мерки за насърчаване
на инвестициите;
3. разработва и предлага проекти на норма-
тивни актове за насърчаване на инвестицион-
ната дейност в страната;
4. представлява Република България в меж-
дународни организации в областта на инвес-
тициите;